b'\n_START_ARTICLE_\nEmigrantvalsen\n_START_PARAGRAPH_\n\xc2\xabEmigrantvalsen\xc2\xbb er opprinnelig en svensk sang med undertittelen \xc2\xaben emigrants avsked till hemlandet, hembygden och sina k\xc3\xa4ra\xc2\xbb. Melodien er komponert av W. Berner, og den svenske originalteksten er skrevet av G\xc3\xb6sta Stevens under pseudonymet John Nelson.  Emigrantvalsen ble f\xc3\xb8rste gang utgitt i 1928 av plateselskapet Musikaliska knuten._NEWLINE_Teksten er bearbeidet til norsk av Steinar J\xc3\xb8raandstad. Jens Book-Jenssen gjorde den til allemannseie da han sang den inn p\xc3\xa5 plate i 1954. Elin Pr\xc3\xb8ysen spilte den inn i 1976. Av nyere versjoner kan nevnes Frem fra Glemselen kap.19 med Rita Engebretsen. En rekke andre norske artister har ogs\xc3\xa5 gitt den ut p\xc3\xa5 plate.'